Έκλειψη (μυθιστόρημα)

Η `Εκλειψη, (αγγλ. Eclipse) είναι ένα ρομαντικό μυθιστόρημα φαντασίας, γραμμένο από την Αμερικανίδα συγγραφέα Στέφανι Μέιερ. Είναι το τρίτο βιβλίο του «έπους του Λυκόφωτος» και δημοσιεύθηκε το 2007. Συνεχίζει την ιστορία της δεκαοχτάχρονης Μπέλα Σουάν και του αγαπημένου της βρικόλακα Έντουαρτ Κάλεν. Η Έκλειψη έπεται της Νέας Σελήνης και προηγείται της Χαραυγής. Το βιβλίο κυκλοφόρησε στην Αμερική στις 7 Αυγούστου 2007 και η πρώτη έκδοση πούλησε 1.000.000 αντίτυπα, ενώ μόνο το πρώτο 24ωρο πούλησε περισσότερα από 150.000 αντίτυπα. Η Έκλειψη την πρώτη εβδομάδα κυκλοφορίας της εκτόπισε το τελευταίο βιβλίο της σειράς Χάρι Πότερ, Ο Χάρι Πότερ και οι Κλήροι του Θανάτου από την κορυφή των πωλήσεων.

Περίληψη πλοκής 
Η ιστορία αρχίζει με την αποκάλυψη ότι το Σιάτλ μαστίζεται από μια σειρά δολοφονιών, που ο Έντουαρτ υποψιάζεται ότι προκαλούνται από ένα «νεογέννητο» βρικόλακα ο οποίος δεν μπορεί να ελέγξει τη δίψα του. Καθώς η Μπέλα και ο Έντουαρτ κάνουν αίτηση για κολέγια, η Μπέλα εκφράζει την επιθυμία να ξαναδεί το λυκάνθρωπο φίλο της, Τζέικομπ Μπλάκ. Παρόλο που ο Έντουαρτ φοβάται για την ασφάλεια της, η Μπέλα επιμένει ότι ο  Τζέικομπ , αν και λυκάνθρωπος, δεν θα μπορούσε ποτέ να της κάνει κακό και έτσι αρχίζει να τον επισκέπτεται περιστασιακά. Εν τω μεταξύ, η Άλις Κάλεν είχε ένα όραμα ότι η Βικτόρια -ένα βαμπίρ που κυνηγά τη Μπέλα για να πάρει την εκδίκηση της για το θάνατο του εραστή της Τζέιμς- επέστρεψε στο Φόρκς. Λίγες ημέρες αργότερα, ο Έντουαρτ κάνει πρόταση γάμου στη Μπέλα, και εκείνη, παρότι αποστρέφεται το γάμο και τις γαμήλιες τελετές, τελικά δέχεται. Στη συνέχεια, η Μπέλα και οι Κάλεν, συνειδητοποιούν ότι οι δολοφονίες στο Σιάτλ διαπράττονται από ένα «στρατό» νεογέννητων βαμπίρ, ο οποίος ελέγχεται από την Βικτόρια. Οι Κάλεν, προτείνουν στους λυκανθρώπους να ενώσουν τις δυνάμεις τους για την καταπολέμηση της νέας απειλής. Ενώ όλοι προετοιμάζονται για τη μάχη, ο Έντουαρτ, η Μπέλα και ο Τζέικομπ στρατοπεδεύουν στα βουνά, για να προστατεύσουν την Μπέλα κατά τη διάρκεια της μάχης. Εκεί αργότερα θα τους συντροφεύσει και ο Σεθ Κλιαργουότερ, ένα νέο μέλος της ομάδας των λυκανθρώπων που περιμένει τη μάχη. Το πρωί, ο Τζέικομπ ξυπνάει αναστατωμένος, όταν κρυφάκουει το νεαρό ζευγάρι να συζητά για το δεσμό του και απειλεί ότι θα ενταχθεί στη μάχη για να σκοτωθεί ο ίδιος. Για να τον σταματήσει, η Μπέλα τον φιλάει, και εκείνη τη στιγμή αντιλαμβάνεται ότι τον αγαπάει. Κατά τη διάρκεια της μάχης, η Βικτόρια, ακολουθεί τη μυρωδιά του Έντουαρτ και βρίσκει τη Μπέλα που να είναι κρυμμένη μέσα στο δάσος, και ο Έντουαρτ αναγκάζεται να πολεμήσει. Έτσι τη σκοτώνει κόβοντάς της το κεφάλι.Αφού η Βικτόρια και ο στρατός της καταστρέφονται, η Μπέλα εξηγεί στον Τζέικομπ ότι, ενώ τον αγαπά, η αγάπη της για τον Έντουαρτ είναι μεγαλύτερη.

Προωθητικές ενέργειες 

Λίγους μήνες πριν από την κυκλοφορία της Έκλειψης, η συγγραφέας, Στέφανι Μέιερ διοργάνωσε το "Eclipse Prom", στο Κρατικό Πανεπιστήμιο της Αριζόνα, με τη βοήθεια ενός τοπικού βιβλιοπωλείου και της αγγλικής υπηρεσίας ΕΑΧΣ. Τα εισιτήρια πωλήθηκαν σε επτά ώρες, με αποτέλεσμα την πραγματοποίηση μιας δεύτερης εκδήλωσης, την ίδια ημέρα, της οποίας τα εισιτήρια  πωλήθηκαν μέσα σε τέσσερις ώρες. Στο πλαίσιο της εκδήλωσης, η Μέιερ διαβάσε το πρώτο κεφάλαιο της Έκλειψης, το οποίο κυκλοφόρησε στην ειδική έκδοση της Νέας Σελήνης την ίδια ημέρα. Η συγγραφέας, επίσης, κυκλοφόρησε το πρώτο κεφάλαιο στην ιστοσελίδα της όπου δημοσιευόταν ένα «απόσπασμα της ημέρας» από το βιβλίο για κάθε μία από τις 37 ημέρες μέχρι την κυκλοφορία του.

Εξώφυλλο 
Το βιβλίο παρουσιάζει μια σχισμένη, κόκκινη κορδέλα. Η σχισμένη κορδέλα αποτελεί μία επιλογή, όπως στο βιβλίο όπου  η Μπέλα καλείται να επιλέξει μεταξύ της αγάπη για τον βρικόλακα Έντουαρτ Κάλεν, και της φιλίας/έρωτα με τον λυκάνθρωπο Τζέικομπ Μπλακ. Η Μέιερ, επίσης, δήλωσε ότι η κορδέλα αντιπροσωπεύει την ιδέα ότι, η Μπέλα είναι σε θέση να ξεφύγει εντελώς από την ανθρώπινη ζωή.
Το εξώφυλλο εκφραζει την αγάπη που νιώθει η Μπελλα Σουαν τοσο για τον Εντουαρντ Καλεν -βρικολακας- οσο και για τον Τζεικομπ Μπλακ -λυκανθρωπος-.Το μικροτερο σχισμενο κομματι της κορδελας ειναι η αγαπη της για τον Τζεικομπ Μπλακ τον οποιο βγαζει απ' την καρδια της λογω του αμετακλητου ερωτα που νιωθει για τον Εντουαρντ Καλεν με τον οποιο αποφασιζει να ζησει την αιωνιοτητα και να παντρευτουν.

Πρώιμη κυκλοφορία 
Στις 25 Ιουλίου, ένα συμβάν παρόμοιο με την πρόωρη κυκλοφορία του έβδομου βιβλίου του Χάρι Πότερ, συνέβη με τις αποστολές της Έκλειψης. Τα βιβλιοπωλεία Barnes & Noble, τυχαία έστειλαν αντίγραφα του βιβλίου σε ορισμένους από τους πελάτες που το είχαν προ-παραγγείλει. Τα συγκεκριμένα βιβλιοπωλεία δήλωσαν ότι ήταν ένα λάθος του υπολογιστή, επειδή το σύνολο των παραγγελιών του διαδικτυακού καταστήματος γίνεται ηλεκτρονικά. Προκειμένου να αποφευχθεί τυχόν βανδαλισμός του κειμένου μέσω διαδικτύου, πολλά φόρουμ των φίλων του «Έπους του Λυκόφωτος», όπως το Twilight Lexicon, έκλεισαν προσωρινά . Έπείσης η συγγραφέας κλείδωσε τα σχόλια στο δικό της MySpace προς αποφυγή βανδαλισμών. Σε μια ανοιχτή επιστολή προς το διαδικτυακό τόπο του Τwilight Lexicon, η Στέφανι Μέιερ παρακαλεσε αυτούς τους «τυχερούς αναγνώστες», να κρατήσουν το τέλος για τον εαυτό τους, μέχρι οι υπόλοιποι φίλοι του Λυκόφωτος να έχουν την ευκαιρία να διαβάσουν και να απολαύσουν το βιβλίο.

Κριτική 
Μετά την αρχική δημοσίευσή του, το βιβλίο έλαβε κυρίως θετικά σχόλια  από τους κριτικούς. Η Anne Rouyer της εφημερίδας Σχολική Βιβλιοθήκη είπε ότι «η Μέιερ ξέρει τι θέλουν οι θαυμαστές της: συγκινήσεις, ρίγη, και πολύ ρομαντισμό, που παραδίδει από όλες τις απόψεις.» Ο Selby Gibson-Boyce έγραψε: «Διάβασα χωρίς διακοπή μέχρι να το ολοκληρωσω το βιβλίο της Μέιερ, δεν ήθελα να το ξεκολλήσω από το χέρι μου. Ακριβώς το ίδιο πράγμα συνέβη με το Λυκόφως και με τη Νέα Σελήνη.»

Κινηματογραφική προσαρμογή 

Η κινηματογραφική προσαρμογή της Έκλειψης έγινε από την Summit ENTERTAINMENT και προβλήθηκε στις αμερικανικές αίθουσες στις 30 Ιουνίου 2010. Αυτή τη φορά τη σκηνοθεσία ανέλαβε ο Ντεΐβιντ Σλεΐντ.

Παραπομπές

Εκλειψη
Μυθιστορήματα του 2007